Source: http://sporttim.ro/fotbal/live-text-codasa-returului-gazduieste-jocul-celor-mai-slabe-aparari-din-c4-acs-poli-ii-cs-nuova-mama-mia-vineri-ora-15
Timestamp: 2018-05-25 07:01:18+00:00

Document:
LIVE TEXT. Codașa returului găzduiește jocul celor mai slabe apărări din C4. ACS Poli II - CS Nuova Mama Mia 2-0 (1-0): Popan 45, Totic 78 - sporttim.ro
ACS Poli II câștigă primul meci în retur, 2-0 (1-0) cu CS Nuova Mama Mia.
90. Bîrnoi, șut razant cu transversala.
90. Strein în locul lui Andreici.
87. Petrovics în locul lui Nanou.
86. Ocazie bună de 3-0 dar Popan și Haruț se complică iar în cele din urmă șutul lui Bîrnoi e slab, prins de Radu.
85. Totic șutează pe lângă colțul lung.
83. Radu respinge șutul lui Andreici de la 14 metri lateral dreapta, după centrarea lui Pădurariu și balonul așezat prin prelungire de Totic.
80. Macovei, șut din întoarcere, de la 20 de metri, pe lângă colțul scurt.
Minutul 78: 2-0 ACS Poli II. Damir Totic, din apropiere, din centrul careului, cu toată opoziția lui Radu, profitând de eroarea fundașilor centrali ai vizitatorilor, care au întârziat degajarea.
72. Intră Daley-Longville. A ieșit nouarul Chiper.
65. Nanou, fault asupra lui Popan.
63. Iordache în locul lui Filip.
51. Narcis Popan pătrunde de pe dreapta și e faultat la marginea careului, tot de Folarin. Pădurariu, executant. Blochează zidul, iar apoi și șutul lui Popan.
49. Alt cartonaș galben: Folarin. Fault asupra lui Popan. Lovitură liberă de pe dreapta.
48. Totic, cartonaș galben. Discutabil. Portarul Radu degaja balonul din afara propriei suprafețe de pedeapsă, Totic blocându-l.
Minutul 47. Corner al gazdelor. Defectuos executat de Bîrnoi.
Începe repriza a II-a, de la 1-0. Ora 16:15.
Bilanțul la pauză… 3-0 la șuturi pe poartă, 2-4 la șuturi la poartă, 1-3 la cornere, 5-3 la faulturi și 2-0 la cartonașe galbene. 1-0, Popan.
45+1. Oaspeții, în ofsaid. Lovitura liberă executată de Niță a lovit zidul.
Minutul 45: 1-0 ACS Poli II. Decarul Narcis Popan șutează cu dreptul de la 17 metri lateral dreapta, pe colțul scurt, spre vinclu, după cea mai fluentă acțiune a meciului, purtată din propriul teren, pe flancul drept, printr-o serie de un-doiuri. Foarte frumoasă acțiune, dar și finalizarea, după o pătrundere de 10 metri, prin dribling.
41. Popan, cartonaș galben. Vărzan apreciază drept simulare la un duel la marginea suprafeței de pedeapsă.
37. Prim cartonaș galben: Murariu. Îl blochează pe Băban, pe preluarea acestuia la un balon expediat în cross de pe stânga, la 35 metri dreapta. Niță execută. Fridrich respinge.
33. Și Popan finalizează cu un șut pe poartă, de la 20 de metri dreapta, un un-doi pe flanc, după o minge expediată în cross de Pădurariu.
Minutul 30. Fridrich acordă corner. Niță de pe dreapta, Smaranda nu are priză și Băban reia de puțin pe lângă colțul scurt.
Minutul 29. Totic, duel câștigat cu Niță, în jumătatea vizitatorilor.
Minutul 28: prim șut pe poartă al partidei. Andreici, de la 18 metri, puțin lateral dreapta, dar Radu e la post.
27. Băban interceptează o pasă înceată înapoi, expediată de Fridrich, rezultând o nouă centrare de pe dreapta, prinsă de Smaranda.
26. Niță, șut cu stângul de la 20 de metri, peste bară.
25. Bîrnoi irosește un contraatac purtat aproape 50 de metri prin a pasa greșit.
23. Terenul denivelat joacă festa la o trimitere dinspre Murariu pentru Fridrich. Aut.
22. După altă centrare de pe dreapta, Băban reia dintr-o bucată din foarfecă, nu mult peste vinclul colțului lung.
21. ACS Poli obține primul corner, pe dreapta. Execută Popan iar Pădurariu reia cu capul, dar slab.
20. Macovei cu Baradji combină pe dreapta iar jucătorul de culoare centrează spre careul mic. Balon respins.
17. Pădurariu, șut mult peste transversală.
16. Cochințu blochează din cădere al doilea corner, bătut de vizitatori la prima bară.
15. Și încă un corner, acordat de Murariu, după cornerul de pe stânga.
14. Niță, lovitură liberă de pe dreapta, de la 22 metri, unde Popan faulta, iar Cochințu respinge cu capul în corner.
Prim sfert de oră cu o ușoară dominare teritorială și ca posesie a balonului din partea oaspeților.
11. Denis Băban, șut peste poartă.
Minutul 9. Prim fault comis de oaspeți, Hillion asupra lui Popan, la 25 de metri stânga. Doar Murariu rămâne în spate la poliști. Bîrnoi execută, Fridrich reia cu capul de la 12 metri, spre colțul lung, dar alături.
Vărzan acordă a doua lovitură liberă în favoarea oaspeților. 2-0 la acest capitol.
Vântul, o ușoară adiere, în prima repriză cu CS Nuova Mama Mia. Smaranda, în prima parte cu soarele în față.
Minutul 5. Macovei, centrare de pe linia de fund, după o acțiune a roș-negrilor pe dreapta.
Meci început cu întârziere. Ora 15:12. ACS Poli II, în violet, începe jocul, atacând în repriza I spre poarta dinspre câmp. Oaspeții, în roșu-negru.
Timp foarte frumos. Circa 80 de spectatori.
ACS Poli II nu se poate baza azi pe Sturz, Oprea, Velcotă, Codrean, Podină, convocați în echipa juniorilor mari ai clubului, în deplasare sâmbătă la ora 10 la Ardealul Cluj.
ACS Poli II Timișoara: 1. Mădălin Smaranda (n. 1984) – 2. Haruț (1999), 3. Cochințu (1999) – cpt, 4. Murariu (1995), 13. Fridrich (1998) – 7. Filip (1998), 6. Pădurariu (1997), 14. Andreici (1999) – 10. Popan (1999), 11. Bîrnoi (1997), 9. Totic (1998).
Rezerve: 29. Popeț (2001), 17. Cherecheș (1997), 15. Birău (1998), 5. Iordache (1996), 8. Strein (1999).
CS Nuova Mama Mia Becicherecu Mic: 12. Daniel Radu (n. 1993) – 17. Baradji (1995), 2. Alex Catrici (2001), 4. Folarin (1991), 6. Nanou (1996), 13. Timiș (1997), 10. Niță (1996), 15. Hillion (1996), 16. Băban (1997), 7. Macovei (1997), 9. Chiper (1996).
Rezerve: 1. Micu (2001) – 11. Ghiorgioiu (2001), 5. Chivăran (2000), 18. Daley-Longville (1992), 20. Petrovics (2000), 19. Brașoveanu (2000), 8. Miculete (1993).
Calor, gazdă a lui ACS Poli II în actuala campanie
De fapt, este o dispută timișeană între grupări depășite în etapa precedentă de cluburi din județul Alba, timișorenii înclinându-se și mai drastic, cu 5-2, în deplasare la Galtiu, în Sântimbru, cu AFC Unirea 1924 Alba Iulia.
Această întâlnire din cea de-a cincea rundă din totalul de 13 ale returului pune totodată față în față garniturile cu cele mai multe goluri primite în actuala campanie din C4, câte 35, adică peste două pe meci, fiind însă de remarcat în ceea ce privește numărul reușitelor că media generală a seriei a scăzut odată cu începerea sezonului de primăvară.
Mai exact, dacă în tur s-au înscris 270 de goluri, dintre care 145 de către gazde, într-o medie ca și egală cu 3 pe joc, în 2017 s-au marcat numai 65 de goluri în 28 de partide, media fiind de 2,35. Cea a oaspeților este chiar inferioară unității, vizitatorii smulgând câte o victorie în deplasare pe etapă și totalizând 25 de goluri marcate, față de cele 40 din contul gazdelor, care au acumulat un total de 14 succese, alte zece partide încheindu-se la egalitate. Paradoxal, tocmai etapa trecută a fost cea mai mănoasă din întregul campionat, cu 26 de reușite, dintre care 16 ale amfitrionilor, dar după ce primele 3 din retur au fost și cele mai sărace din 2016/7, inclusiv egalând minimul absolut al ediției: 14 goluri în runda a 14-a, 15 în a 15-a și doar zece în cea de-a 16-a.
CS Nuova Mama Mia se numără printre cele 4 cluburi victorioase în ieșirile din retur, în care triumfurile în deplasare au fost obținute pe rând de UTA Bătrâna Doamnă II, cu 2-0 tocmai pe ”Calor”, de alb-roșii preluați de Marcel Băban și antrenați de Dan Mănăilă, cu 2-1 la AFC Unirea 1924, de CNS Cetate Deva la Pandurii II, cu 2-1, și de ACS Industria Galda pe CFR în fața lui Mama Mia, cu 2-0.
Însă, deși depășită vinerea trecută, CS Nuova Mama Mia se numără între grupările cu un bilanț pozitiv în retur, 4 2 1 1 4-4 7 puncte, mai multe acumulând în 2017 doar formația de podium ACS Industria Galda, zece puncte, CNS Cetate Deva 9 puncte și UTA Bătrâna Doamnă II, 8 puncte, alte câte 7 puncte în sezonul de primăvară strângând noul lider CSM Școlar Reșița și Ripensia.
În schimb, cu o zestre mai sărăcăcioasă în 2017 se numără CSM Lugoj, cu 5 puncte și cele mai puține goluri înscrise în retur, doar două, campioana de toamnă Național Sebiș, Pandurii II și Unirea Alba Iulia, cu câte 4 puncte, Performanța Ighiu și Gloria Cermei – fiecare cu câte 3, CS Millenium Giarmata cu două puncte și codașa ACS Poli II, cu un singur punct.
Iar precum ”satelitul” prim-divizionarei, care, aidoma lui Național Sebiș și Ripensia, are la ora actuala cele mai multe poziții pierdute în clasament față de încheierea turului, două locuri, la polul opus aflându-se ACS industria și CNS Cetate, cu două trepte urcate după primele 4 runde, mai sunt încă 3 formații ce n-au simțit încă gustul victoriei în retur, și anume Performanța Ighiu, Gloria Cermei și CS Millenium Giarmata.
Timișorenii preluați din retur de antrenorul Victor Collins sunt așadar în căutarea unui prim triumf după nu mai puțin de 126 de zile, de la un 1-0 pe ”Calor” cu actualul lider CSM Școlar Reșița, ACS Poli II chiar având nevoie de puncte în condițiile în care sunt despărțiți de numai 5 față de ultima clasată. Dacă turul îl încheiau cu 20 în cont, față de cele 8 ale arădenilor, prima treime a parcursului din 2017 le-a înjumătățit cu surplus avansul, UTA Bătrâna Doamnă agonisind fără eșec în noul an tot atâtea câte strânsese în întreaga toamnă.
ACS Poli II n-a prea fost însă în largul ei pe ”Calor”, bilanțul acasă fiind 8 3 2 3 11-9 11 puncte, dar nici Mama Mia n-a excelat în deplasare, 8 2 1 5 7-15 7 puncte. Ce va fi în meciul din etapa a 18-a în C4, puteți afla și aici în comentariu în direct LIVE TEXT…
Ca întâlniri directe între ”satelitul” prim-divizionarei cu apariții pe ”Dan Păltinișanu” și Mama Mia, echipa a doua câștiga pe terenul 1MV-UPT pe 3 decembrie 2010 cu 1-0, pe când ambele erau în treimea inferioară a ierarhiei seriei vestice, CS FC Timișoara SA 2 încheind apoi returul de 30 de runde pe locul 6 iar alb-roșii pe 13 și penultimii, și cu 5-2 pe aceeași arenă pe 22 octombrie 2011, tot în Seria 5, însă nu s-au mai întâlnit ulterior, fără ca ambele să mai figureze de fapt în Liga 3 și în ediția imediat următoare, 2012-2013. Duelurile s-au înnodat în toamnă, în etapa a V-a, când ACS Poli II, propulsată vara trecută în C4 fără a-și câștiga promovarea pe teren din Divizia D Timiș, s-a impus cu același 5-2, dar în deplasare, pe CFR. Spicuind din arhiva cotidianului, iată legătura spre cronica ultimei întâlniri dintre cele două în Liga 3 cu echipa ”satelit” gazdă, acum aproape 6 ani, meci în care jucau și tineri precum Belu-Iordache sau Birău iar Boștină semna o ”dublă”: http://sporttim.ro/fotbal/poli-ii-5-2-pasul-la-echipa-mare-de-unde-sa-nu-vina-inapoi
După meciul de azi, ACS Poli II mai are de jucat în retur la Galda de Jos, acasă cu Giarmata și cu Pandurii II, la Sebiș, acasă cu Performanța, la Lugoj, cu Ripensia și la CSM Școlar Reșița, iar CS Nuova Mama Mia acasă cu Pandurii II, la Național Sebiș, acasă cu Performanța Ighiu, la Lugoj, acasă cu Ripensia, la Reșița, cu UTA BD II respectiv la Deva.
Tot astăzi, între cele 5 partide de la ora 15, se mai joacă și CS Millenium – ACS Industria, la Giarmata, precum și CSM Lugoj – UTA BD II, iar mâine de la ora 17 Ripensia – CSM Școlar Reșița, în Ciarda Roșie, respectiv Performanța Ighiu – CNS Cetate Deva.
Ca dueluri directe inter-timișene în ediția 2016/7 din C4, cele 4 deja disputate în retur n-au adus nici o victorie oaspeților, bilanțul general fiind 14 6 6 2 26-19, cu o medie de peste 3 goluri marcate pe partidă: CS Millenium Giarmata – CSM Lugoj 0-2, Ripensia – CSM Lugoj 2-2, CS Nuova Mama Mia Becicherecu Mic – Millenium 3-0 pe CFR, Millenium – Ripensia 0-0, Mama Mia – ACS Poli II 2-5 pe CFR, Millenium – ACS Poli 4-4, Mama Mia – CSM Lugoj 1-1 și Ripensia – Mama Mia 3-0 (neprezentare), ACS Poli II – CSM Lugoj 3-2 și Ripensia – ACS Poli II 2-0 – toate în tur, CSM Lugoj – CS Millenium 2-0, CS Millenium – Mama Mia 1-1, CSM Lugoj – Ripensia 0-0 și Ripensia – CS Millenium 3-2. Clasamentul inter-timișean la zi este: 1. Ripensia 6 3 3 0 10-4 12 puncte, 2. CSM Lugoj 6 2 3 1 9-6 9 p, 3. ACS Poli II 4 2 1 1 12-10 7 p, 4. Mama Mia 5 1 2 2 7-10 5 p, 5. Millenium 7 0 3 4 7-15 3 puncte.
Arbitri: Aurel Vărzan (Timișoara) – Zsolt Kopriva și Sergiu Neichi – ambii din Satu Mare.
Acest articol a fost publicat în Fotbal, Liga 3 și etichetat cu ACS Poli II - Nuova Mama Mia, Calor, Catrici, Dan Mănăilă, fotbal, Liga 3, Live text, Marcel Baban, rezultate, sport, Victor Collins. Salvează legătura permanentă.
• Babă știrbă Liga 2: Juventus se desprinde și mai mult

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM